B4-1343, 1345, 1371 και 1372/96

Ψήφισμα σχετικά με τις προπαρασκευαστικές εργασίες της συνεδρίασης του Ευρωπαϊκού Συμβουλίου της 13ης-14ης Δεκεμβρίου 1996 στο Δουβλίνο

Το Ευρωπαϊκό Κοινοβούλιο,

- έχοντας υπόψη τα συμπεράσματα των Ευρωπαϊκών Συμβουλίων στη Μαδρίτη και την Φλωρεντία,

- έχοντας υπόψη την άτυπη σύνοδο του Ευρωπαϊκού Συμβουλίου στο Δουβλίνο Ι στις 5 Οκτωβρίου 1996,

- έχοντας υπόψη το γενικό πλαίσιο για ένα σχέδιο αναθεώρησης των συνθηκών,

Α. λαμβάνοντας υπόψη ότι οι αρχηγοί κρατών και κυβερνήσεων αντιμετωπίζουν σημαντικότατες ευθύνες σε σχέση με τα σοβαρά οικονομικά και κοινωνικά προβλήματα των ευρωπαίων πολιτών,

Β. λαμβάνοντας υπόψη ότι η Ένωση θα πρέπει να δώσει επαρκείς λύσεις στις προκλήσεις που πρέπει να αντιμετωπισθούν,

Γ. λαμβάνοντας υπόψη την αδυναμία ανταπόκρισης στις προσδοκίες των πολιτών μας, η οποία οδηγεί ολοένα και περισσότερο σε μία κρίση εμπιστοσύνης έναντι της ευρωπαϊκής οικοδόμησης και εκφράζοντας για μία ακόμη φορά την ανησυχία του λόγω της έλλειψης μιας πραγματικής ΚΕΠΠΑ και τη βαθειά του λύπη διότι οι προσδοκίες που είχαν στηριχθεί στη Συνθήκη του Μάαστριχτ δεν έχουν ευοδωθεί,

1. απευθύνει επίσημη έκκληση στη σύνοδο του Ευρωπαϊκού Συμβουλίου στο Δουβλίνο να λάβει τις ουσιαστικές εκείνες αποφάσεις που θα δημιουργήσουν τις οικονομικές, πολιτικές και κοινωνικές συνθήκες οι οποίες είναι απαραίτητες για να δοθεί νέα ώθηση στην Ένωση και για να έλθει η Ένωση πιο κοντά στους πολίτες της[semigr ]

Διακυβερνητική διάσκεψη

2. υπενθυμίζει τις θέσεις που εγκρίθηκαν για τη ΔΚΔ στα ψηφίσματά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση στην προοπτική της Διακυβερνητικής Διάσκεψης του 1996 - Εφαρμογή και ανάπτυξη της Ένωσης ((ΕΕ C 151 της 19.6.1995, σελ. 56)) και της 13ης Μαρτίου 1996 σχετικά με (i) γνωμοδότηση του Ευρωπαϊκού Κοινοβουλίου για τη σύγκλιση της Διακυβερνητικής Διάσκεψης, (ii) αποτίμηση των εργασιών της ομάδας προβληματισμού και διευκρίνιση των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((ΕΕ C 96 της 1.4.1996, σελ. 77)), καθώς και την εντολή που δόθηκε στους διαπραγματευτές της ΔΚΔ από το Ευρωπαϊκό Συμβούλιο της Φλωρεντίας όσον αφορά την ανάγκη για μεγαλύτερη δημοκρατία και αποτελεσματικότητα στα κοινοτικά όργανα[semigr ]

3. χαιρετίζει την υποβολή του γενικού πλαισίου για ένα σχέδιο αναθεώρησης των Συνθηκών από την ιρλανδική προεδρία, το οποίο δίνει μια εκτενή περίληψη των πλέον σημαντικών θεμάτων και πιστεύει ότι η προεδρία κατέβαλε την καλύτερη δυνατή προσπάθεια υπό τις παρούσες μη ικανοποιητικές συνθήκες[semigr ]

4. εκφράζει κυρίως τη βαθειά του απογοήτευση για την πλήρη ακαταλληλότητα των προτάσεων όσον αφορά τις απαραίτητες θεσμικές μεταρρυθμίσεις για την ορθή λειτουργία και τον εκδημοκρατισμό της Ένωσης ενόψει των μελλοντικών διευρύνσεων, και υπενθυμίζει ότι χωρίς ουσιαστική βελτίωση της αποτελεσματικότητας της διαδικασίας λήψης αποφάσεων δεν μπορεί να πραγματοποιηθεί καμία πρόοδος στο θέμα της διεύρυνσης[semigr ]

5. σημειώνει, ωστόσο, με βαθειά ανησυχία ότι το έγγραφο της ιρλανδικής προεδρίας χαρακτηρίζεται από έλλειψη φιλοδοξίας στο θεσμικό τομέα, σε ουσιαστικά ζητήματα όπως η επέκταση της ειδικής πλειοψηφίας στο πλαίσιο του Συμβουλίου και ο δημοκρατικός ρόλος του Ευρωπαϊκού Κοινοβουλίου, αλλά επιδοκιμάζει τις προτάσεις για μείωση του αριθμού των διαδικασιών λήψης αποφάσεων σε κατά βάση τρεις διαδικασίες -σύμφωνη γνώμη, απλοποιημένη διαδικασία συναπόφασης όσον αφορά την κανονική νομοθεσία και διαβούλευση[semigr ]

6. χαιρετίζει τις βελτιώσεις της διαδικασίας συναπόφασης αλλά απορρίπτει την πρόταση να ορισθεί προθεσμία για τη σύγκληση της Επιτροπής Συνδιαλλαγής που θα οδηγήσει στη διεξαγωγή συνεδριάσεων όταν οι διαπραγματεύσεις δεν θα είναι σε επαρκώς ώριμο στάδιο, και κατά τις ημέρες και ώρες που δεν θα εξυπηρετούν το χρονοδιάγραμμα των συνεδριάσεων του Κοινοβουλίου, με αποτέλεσμα να καταργείται η ανάγκη να δίδεται η σύμφωνη γνώμη του προέδρου του Κοινοβουλίου[semigr ] εκφράζει ανησυχία για την πρόταση να περιορισθεί η ημερήσια διάταξη της Επιτροπής Συνδιαλλαγής σε μόνη την κοινή θέση και τις τροπολογίες του Κοινοβουλίου, πράγμα που θα μπορούσε να αποτρέψει την εκ μέρους της επιτροπής υποβολή νέων κοινών τροπολογιών που είναι αναγκαίες προκειμένου να επιτευχθεί συμφωνία επί κοινού κειμένου[semigr ]

7. ζητεί συνολική μεταρρύθμιση των κοινοτικών διαδικασιών προϋπολογισμού προκειμένου να εξασφαλισθεί, συγκεκριμένα, η ενότητα του προϋπολογισμού για το σύνολο της Συνθήκης για την Ευρωπαϊκή Ένωση και για το σύνολο της δημοσιονομικής διαδικασίας συναπόφασης[semigr ]

8. χαιρετίζει την εισαγωγή άρθρου κατά των διακρίσεων[semigr ]

9. εκφράζει τη βαθειά του αποδοκιμασία για το γεγονός ότι δεν προβλέπεται πρόοδος σε θέματα που αφορούν την ιδιότητα του πολίτη[semigr ]

10. επισημαίνει τις προτάσεις της ιρλανδικής προεδρίας για το περιβάλλον και την προστασία των καταναλωτών[semigr ]

11. επιδοκιμάζει την εισαγωγή νέου τίτλου για την απασχόληση που κατευθύνει προς κοινή στρατηγική στον τομέα αυτό, επαναλαμβάνει δε τα αιτήματά του να συμπεριληφθεί το Κοινωνικό Πρωτόκολλο στη Συνθήκη καθώς και συντονισμένα μέτρα για την καταπολέμηση του κοινωνικού αποκλεισμού και την πρόβλεψη θεμελιωδών κοινωνικών δικαιωμάτων[semigr ]

12. εκφράζει την έκπληξή του για την απουσία κάθε ρητής αναφοράς στην έννοια των δημόσιων υπηρεσιών ή υπηρεσιών γενικού ενδιαφέροντος ενώ οι υπηρεσίες αυτές αποτελούν μια από τις βασικές συνιστώσες των θεμελιωδών δικαιωμάτων των πολιτών της Ένωσης[semigr ]

13. εκφράζει τη λύπη του για την απουσία κάθε αναφοράς στην διατήρηση των δημόσιων υπηρεσιών, τον στόχο της πλήρους απασχόλησης και τα μέσα που πρέπει να χρησιμοποιηθούν για την εφαρμογή των κοινών πολιτικών για τη δημιουργία απασχόλησης[semigr ]

14. ζητεί η προστασία των δικαιωμάτων των πολιτών να εξασφαλίζεται από το κοινοτικό δίκαιο περιλαμβάνοντας την αρμοδιότητα του Δικαστηρίου. Επιδοκιμάζει την τάση για κοινοτικοποίηση των κανόνων των πολιτικών που αφορούν τη διέλευση των εξωτερικών συνόρων και το άσυλο, τη μετανάστευση και τη θεώρηση διαβατηρίων, την πολιτική για τους πολίτες από τρίτες χώρες και τη συνεπή δράση κατά των ναρκωτικών, καθώς και να δοθεί στη Europol επιχειρησιακή ετοιμότητα[semigr ] για όλα αυτά τα θέματα η χρησιμοποίηση των κανονικών κοινοτικών διαδικασιών και θεσμών είναι απολύτως απαραίτητη. Επιμένει επίσης στην καλύτερη χρησιμοποίηση των κοινοτικών θεσμικών οργάνων και διαδικασιών στον εναπομένοντα τρίτο πυλώνα[semigr ]

15. θεωρεί ότι οι προτάσεις που υποβλήθηκαν από την προεδρία είναι απόλυτα ανεπαρκείς για να παράσχουν στην Ένωση τα όργανα με τα οποία θα είναι ικανή να διαμορφώσει αυθεντική κοινή εξωτερική πολιτική και πολιτική άμυνας[semigr ]

16. θεωρεί ότι, όσον αφορά τη διαφάνεια, η Συνθήκη πρέπει να πραγματοποιήσει πρόοδο προκειμένου να εμπνεύσει τελικά στους πολίτες μεγαλύτερη εμπιστοσύνη όσον αφορά τη διαδικασία λήψης αποφάσεων της ΕΕ, και ότι το υφιστάμενο κείμενο της προεδρίας είναι ανεπαρκές ως προς αυτήν την άποψη, ιδίως όσον αφορά το δημόσιο χαρακτήρα των διαδικασιών του Συμβουλίου όταν ενεργεί υπό τη νομοθετική του ιδιότητα[semigr ]

17. λαμβάνει γνώση του γεγονότος ότι το θέμα της «ενισχυμένης συνεργασίας» ευρίσκεται πλέον στο πλαίσιο της ΔΚΔ. Εκφράζει την ανησυχία του για τη συνεχιζόμενη ασάφεια των πτυχών που αφορούν την ενισχυμένη συνεργασία - ευελιξία- καθώς και για τις συνέπειες που μπορεί να έχει τούτο στην ενότητα, τη θεσμική ισορροπία και τη συνοχή της Ένωσης[semigr ]

18. απευθύνει έκκληση στην επερχόμενη ολλανδική προεδρία για την ανάπτυξη και εμβάθυνση στα ανωτέρω σημεία και την επίτευξη του απαραίτητου υψηλού επιπέδου φιλοδοξίας για τη μελλοντική συνθήκη[semigr ]

Οικονομική και Νομισματική Ένωση και Απασχόληση

19. υπογραμμίζει την ανάγκη να εγκριθούν σύντομα, πριν από την προσέγγιση της μετάβασης στην τρίτη φάση της ΟΝΕ, οι νομοθετικές διατάξεις που είναι απαραίτητες για την έκδοση του εύρω, καθώς και ένας κανονισμός που να διασφαλίζει την οικονομική σύγκλιση και τη νομισματική σταθερότητα εντός της ζώνης του ενιαίου νομίσματος (που να βασίζεται σε κριτήρια τόσο σαφή όσο και τα κριτήρια σύγκλισης)[semigr ]

20. επαναβεβαιώνει την ανάγκη, λαμβάνοντας υπόψη τόσο τις δεσμεύσεις που αναλήφθηκαν στο Έσσεν όσο και την πρόταση της Επιτροπής για ένα σύμφωνο εμπιστοσύνης στον τομέα της απασχόλησης, να ληφθούν όλα τα μέτρα που αποβλέπουν στην ενθάρρυνση της δημιουργίας νέων και διαρκών θέσεων εργασίας σύμφωνων με το ευρωπαϊκό κοινωνικό πρότυπο, και χαιρετίζει την απόφαση να υποστηριχθεί η κατάρτιση τοπικών και περιφερειακών συμφώνων απασχόλησης στη σύνοδο κορυφής του Δουβλίνου[semigr ]

21. ανησυχεί για τις συζητήσεις όσον αφορά την περαιτέρω ενίσχυση της ανεξαρτησίας της επικείμενης Ευρωπαϊκής Κεντρικής Τράπεζας και απευθύνει έκκληση στο Συμβούλιο να υποβάλει προτάσεις σχετικά με το πως θα αντιμετωπισθεί η θεσμική ανισορροπία της ΕΚΤ[semigr ]

22. χαιρετίζει και στηρίζει την έγκριση της κοινής έκθεσης περί απασχόλησης του Συμβουλίου Κοινωνικών Υποθέσεων και του Συμβουλίου Οικονομίας και Οικονομικών ως δείγμα συνέχισης της διαδικασίας που ξεκίνησε στο Έσσεν[semigr ] εκφράζει, ωστόσο, τη λύπη του διότι η διαδικασία αυτή δεν έχει καταστεί διαφανέστερη και περισσότερο αξιολογίσιμη, κυρίως με την καθιέρωση κοινών δεικτών και συγκεκριμένων στόχων[semigr ]

23. υπενθυμίζει, ως προς αυτό, την επιτακτική ανάγκη για αειφόρο δημιουργία θέσεων απασχόλησης και μείωση και αναδιοργάνωση του χρόνου εργασίας, και τονίζει την ανάγκη να αναγνωρίσουν τα κράτη μέλη και οι κοινωνικοί εταίροι τις ευθύνες τους δημιουργώντας ευκαιρίες υψηλής ποιότητας για τα άτομα και να ενθαρρύνουν τις εταιρείες ώστε να παρέχουν δυνατότητες απασχόλησης στα νεοκαταρτισθέντα νεαρά άτομα που αναζητούν την πρώτη τους εργασία[semigr ]

24. καλεί το Ευρωπαϊκό Συμβούλιο να συνεχίσει μια οικονομική πολιτική για την Ένωση η οποία να είναι σφαιρική και συνεκτική και να ενσωματώνει τους κανόνες που διέπουν την πολιτική ανταγωνισμού, τις συνθήκες που είναι απαραίτητες για την απρόσκοπτη λειτουργία της εσωτερικής αγοράς και τις αναγκαίες προϋποθέσεις για μία βιομηχανική πολιτική[semigr ]

25. καλεί το Συμβούλιο να εμβαθύνει και να προωθήσει τις εργασίες της Ομάδας Υψηλών Αντιπροσώπων στον τομέα της φορολογικής εναρμόνισης, προκειμένου να ολοκληρωθεί η εσωτερική αγορά επίσης και στον τομέα της φορολογίας και να εξαλειφθούν τα φορολογικά εμπόδια που εξακολουθούν να δυσχεραίνουν τη λειτουργία των επιχειρήσεων στην Ευρώπη[semigr ]

26. επαναλαμβάνει την κριτική που άσκησε στη σύσταση για τις γενικές οικονομικές κατευθύνσεις του 1996, όπως υποστηρίχθηκαν από το Συμβούλιο, ως μη ρεαλιστική και ανεπαρκή απάντηση στην τρέχουσα οικονομική κατάσταση στην ΕΕ η οποία εξακολουθεί να χαρακτηρίζεται από βραδεία ανάπτυξη και μαζική ανεργία[semigr ] επιμένει ότι οι Γενικές Οικονομικές Κατευθύνσεις του 1997 θα πρέπει να περιέχουν σημαντικό κεφάλαιο για την ανάπτυξη[semigr ]

27. ζητεί από τους αρχηγούς κρατών και κυβερνήσεων να συνεκτιμήσουν δεόντως τις ανησυχίες του Κοινοβουλίου όσον αφορά τους καταφανώς αυστηρούς δημοσιονομικούς περιορισμούς που επιβάλλονται στα κράτη μέλη στο πλαίσιο ενός μελλοντικού συμφώνου σταθερότητας[semigr ] εκφράζει ειδικότερα την ανησυχία του για τις επιπτώσεις του συμφώνου στα επίπεδα δημοσίων επενδύσεων και στην ικανότητα των κρατών μελών να απαντήσουν στις κυκλικές οικονομικές διακυμάνσεις[semigr ] υπογραμμίζει ότι οι παράμετροι του συμφώνου σταθερότητας δεν πρέπει να υπερβαίνουν τις παραμέτρους που καθορίζονται στη Συνθήκη[semigr ] προτείνει να δοθεί προσοχή, στα πλαίσια της διαδικασίας υπερβολικού ελλείμματος, όχι μόνον στα δημοσιονομικά κριτήρια αλλά και στην κατάσταση και ανάπτυξη στην «πραγματική οικονομία»[semigr ]

28. ζητεί από τους αρχηγούς κρατών και κυβερνήσεων να υποστηρίξουν έκτακτα μέτρα -συμπεριλαμβανομένων και νομοθετικών- ώστε να διασφαλισθεί η νομική ασφάλεια των καταναλωτών -σε ό,τι αφορά τις συμβάσεις, τις αποταμιεύσεις, τα κέρδη και την αγοραστική τους δύναμη- πριν εισαχθεί το Ενιαίο Νόμισμα[semigr ]

29. υπογραμμίζει ότι η έρευνα αποτελεί σε ευρωπαϊκό επίπεδο θεμελιώδες μέσον για τη δημιουργία απασχόλησης και ζητεί, κατά συνέπεια, από το Ευρωπαϊκό Συμβούλιο να προβεί σε πολιτική δήλωση προσανατολισμού προς τα Συμβούλια «Προϋπολογισμός και Έρευνα», ενισχύοντας την προτεραιότητα που θα πρέπει να δίδεται στην αναθεώρηση της δημοσιονομικής δέσμης του τέταρτου προγράμματος- πλαισίου, όπως προβλέπεται στη σχετική απόφαση του 1994[semigr ]

30. ζητεί από το Συμβούλιο να αποδεχθεί τα συμπεράσματα του Συμβουλίου Οικονομίας και Οικονομικών της 2ας Δεκεμβρίου 1996 όσον αφορά το πρόγραμμα SEM 2000 και να δώσει τη μεγαλύτερη δυνατή πολιτική υποστήριξη στην εφαρμογή του[semigr ]

Κοινή εξωτερική πολιτική και πολιτική ασφάλειας

31. υποστηρίζει την απόφαση του Συμβουλίου να ορίσει ειδικό αντιπρόσωπο στη Μέση Ανατολή και ζητεί από την Ένωση να παρέμβει σε πολιτικό επίπεδο και σύμφωνα με το ρόλο της ως κυριότερης χορηγού κονδυλίων, προκειμένου να προωθήσει την ταχεία εφαρμογή της ειρηνευτικής διαδικασίας στη Μέση Ανατολή, βάσει των δεσμεύσεων που αναλήφθηκαν με τη συμφωνία του Όσλο τόσο από την Ισραηλινή Κυβέρνηση όσο και από την Παλαιστινιακή Αρχή και σύμφωνα με το ψήφισμά του της 14ης Νοεμβρίου 1996 ((ΣΠ της ημερομηνίας αυτής, Μέρος ΙΙ, σημείο 4))[semigr ]

32. θεωρεί ότι ένας σαφέστερος προσδιορισμός της στρατηγικής της Ένωσης για τα ανθρώπινα δικαιώματα είναι απαραίτητος όσον αφορά τις εξωτερικές σχέσεις της Ένωσης, ταυτόχρονα με την κατοχύρωση μεγαλύτερης διαφάνειας και διοργανικού συντονισμού[semigr ] ζητεί, κατά την αναθεώρηση της Συνθήκης για την Ευρωπαϊκή Ένωση, να συμπεριληφθεί διάταξη που θα προβλέπει νομική βάση για δράση της Ευρωπαϊκής Ένωσης στον τομέα των ανθρωπίνων δικαιωμάτων σε διεθνές επίπεδο[semigr ]

33. εκφράζει τη λύπη του, στο πλαίσιο αυτό, για την ανικανότητα της Ένωσης να συμμετέχει ενεργά στην πρόληψη συγκρούσεων, ιδίως σε ό,τι αφορά την κατάσταση στις Μεγάλες Λίμνες, και υπενθυμίζει σχετικά το ψήφισμά του της 14ης Ιουνίου 1995 σχετικά με τη δημιουργία Κέντρου Ανάλυσης της Ευρωπαϊκής Ένωσης για την Ενεργό Πρόληψη Κρίσεων ((ΕΕ C 166 της 3.7.1995, σελ. 59))[semigr ] θεωρεί ότι το σώμα αυτό θα πρέπει να καταστεί επιχειρησιακό όσο το δυνατόν συντομότερα και ζητεί από την Ένωση να εφοδιαστεί καλύτερα προκειμένου να συμμετέχει σε πρωτοβουλίες για τη διασφάλιση της ειρήνης[semigr ]

34. τονίζει την ανάγκη να διατηρήσει η ΕΕ αυτόνομη και ξεχωριστή πολιτική από εκείνη των ΗΠΑ στις σχέσεις της με την Κούβα, σύμφωνα με τα ψηφίσματα και τις συμφωνίες που εγκρίθηκαν από το Κοινοβούλιο, την Επιτροπή και το Συμβούλιο[semigr ] προς τούτο, υποστηρίζει να υπάρξει εποικοδομητικός πολιτικός διάλογος για τις μελλοντικές διαπραγματεύσεις εμπορικής συμφωνίας και συνεργασίας μεταξύ της Ευρωπαϊκής Ένωσης και της Κούβας όπως διατυπώθηκε από το Ευρωπαϊκό Συμβούλιο της Μαδρίτης, εγκρίθηκε στη Φλωρεντία και υιοθετήθηκε στην κοινή θέση του Συμβουλίου[semigr ]

35. υπενθυμίζει την αντίθεσή του στο νόμο Helms-Burton και εύχεται την περαιτέρω ανάπτυξη ενός ειλικρινούς και ανοικτού διαλόγου με τις κουβανικές αρχές καθώς και την επανάληψη των διαπραγματεύσεων ενόψει της σύναψης συμφωνίας συνεργασίας[semigr ]

36. καλεί το Συμβούλιο να σεβαστεί τις παλαιότερες αποφάσεις του όσον αφορά τη μελλοντική διεύρυνση της ΕΕ ώστε να συμπεριληφθούν οι χώρες της Κεντρικής και Ανατολικής Ευρώπης και η Κύπρος έχοντας υπόψη τις απαραίτητες προϋποθέσεις για ένταξη και τα χρονοδιαγράμματά τους[semigr ] τονίζει τις πτυχές ασφάλειας στο θέμα οποιασδήποτε μελλοντικής διεύρυνσης και τη σημασία που αποδίδει στην εδαφική ακεραιότητα της Ένωσης και του καθήκοντός της να την προασπίσει[semigr ]

37. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και στις κυβερνήσεις και τα κοινοβούλια των κρατών μελών.